# Patrick Roberts

Patrick John Joseph Roberts (nascut el 5 de febrer de 1997) és un futbolista professional anglès que juga com a volant al Sunderland AFC. Anteriorment va jugar amb el Fulham FC i el Celtic, on va estar cedit entre el gener de 2016 i el maig de 2017, i després entre l'agost de 2017 i el maig de 2018.

## Carrera de club
### Fulham

Va arribar al Fulham FC des de l'AFC Wimbledon als 13 anys, i va signar-hi el seu primer contracte professional poc després de fer 17 anys, el febrer de 2014, comprometent-se amb el club fins l'estiu de 2016.
Roberts va ser convocat per primera vegada el 15 de març de 2014 en un partit de la Premier League contra el Newcastle United, i l'entrenador del Fulham, Felix Magath el va descriure com a "un talent extraordinari". El 22 de març de 2014, va debutar entrant com a substitut al minut 55 en una derrota a la Premier League contra el Manchester City. El 5 de maig, va marcar al partit de tornada de la final de la Copa de juvenils, que el Fulham va perdre contra el Chelsea FC per un resultat global de 7-6. El primer partit de Roberts de la temporada 2014–2015 va ser entrant com a substitut al primer partit, contra l'Ipswich Town el 9 d'agost, donant una assistència de gol poc després de saltar al camp. Va ser titular per primera vegada el 20 d'agost de 2014 en un partit a casa contra els Wolverhampton Wanderers FC.

### Manchester City

El 19 de juliol 2015, Roberts va signar pel Manchester City en un contracte de llarga durada. No es va divulgar el cost del traspàs, però es creu que va estar al voltant dels 12 milions de lliures. Roberts va debutar substituint Jesús Navas contra el Reial Madrid en la pretemporada de 2015. El 22 de setembre de 2015, Roberts va debutar al primer equip del Manchester City entrant com a substitut en una victòria per 4 a 1 contra el Sunderland a la Copa de la Lliga. Va debutar a la Premier amb el City en una derrota per 4 a 1 contra el Tottenham Hotspur FC, substituint Sergio Agüero.

#### Cessions al Celtic

El 29 de gener de 2016, es va anunciar que el Celtic i el Manchester City havia acordat la cessió de Roberts per 18 mesos. El traspàs es va confirmar l'1 de febrer. Va jugar amb l'equip sub-20 al cap de dos dies en una victòria per 4 a 0 contra el Motherwell, marcant el quart gol del Celtic a l'últim minut i assistint els altres tres gols. Roberts va debutar al primer equip del Celtic el 20 de febrer de 2016, entrant com a substitut als minuts finals de la victòria del Celtic per 3 a 0 contra l'Inverness CT al Celtic Park. Va ser titular per primer cop el 2 de març en un partit de lliga a casa contra el Dundee. El Celtic només va poder empatar a zero, però es va elogiar el joc de Roberts i es va dir que havia mostrat "llampecs del seu talent".
El 2 d'abril de 2016, Roberts va marcar per primera vegada en competició sènior de clubs, marcant dos gols en una remuntada del Celtic per 3 a 1 contra el Hearts. Va ser proclamat Jugador Escocès del Mes d'abril en demostrar un estat de forma impressionant, marcant tres gols. Va tornar a marcar dos gols el 8 de maig en una victòria per 3 a 2 contra l'Aberdeen, ajudant el Celtic a guanyar matemàticament el títol de la Lliga escocesa. Roberts va marcar un altre gol l'últim partit de la temporada, en una pallissa per 7 a 0 al Motherwell, acabant amb 7 gols en 12 partits amb el Celtic.
Roberts va debutar a la Lliga de Campions el 20 de juliol de 2016, sortint de titular i marcant en una victòria per 3 a 0 contra els Lincoln Red Imps. Abans havia renunciat a representar Anglaterra a l'Eurocopa sub-19 per ajudar el Celtic a classificar-se per a la fase de grups de la Lliga de Campions. El 6 de desembre 2016, Roberts va marcar un gol impressionant i va ser proclamat millor jugador del partit en un partit de Lliga de Campions contra el mateix Manchester City. Va acabar la temporada 2016–2017 amb 43 partits i 15 goals, ajudant al Celtic a completar una temporada imbatuts en competició nacional, guanyant el sisè títol de lliga consecutiu.
El 28 d'agost de 2017, es va anunciar que Roberts tornava amb el Celtic per una nova cessió d'una temporada. El novembre, en un partit contra el Motherwell, Roberts es va lesionar als isquiotibials i va quedar fora de les convocatòries durant uns quants mesos. Va tornar en el partit de tornada contra el mateix equip el 18 de març de 2018, entrant per James Forrest en un empat a zero.

#### Cessió al Girona

El 14 d'agost de 2018, el Girona FC va anunciar que havia arribat a un acord amb el Manchester City per a perincorporar Patrick Roberts com a cedit.

## Carrera com a internacional

Roberts ha representat Anglaterra a les seleccions sub-16, sub-17 i sub-19. Va tenir un paper important en la victòria anglesa a l'Eurocopa sub-17 de 2014 a Malta, marcant tres gols, donant tres assistències, i sent seleccionat per l'equip ideal del torneig.
L'agost de 2014 Roberts va ser convocat per primera vegada a l'equip sub-19 d'Anglaterra. Encara que llavors només tenia 17 anys, Roberts va ser molt important en la fase de classificació de l'equip sub-19 per l'Eurocopa de 2015. En els tres partits de grup que van jugar, Roberts va marcar quatre gols i va fer quatre assistències. Abans havia renunciat a ser a l'equip que jugaria l'Eurocopa sub-19 per ajudar al Celtic a la fase de classificació per la Lliga de Campions. Roberts també havia de ser seleccionat per a l'equip sub-20 d'Anglaterra que participaria en el Mundial sub-20, però va preferir jugar amb el Celtic a la final de la Copa escocesa de 2017.

## Vida privada

Roberts va néixer a Kingston-upon-Thames, a la zona del Gran Londres. Els seus dos pares són de Merseyside i es diu que de petit era del Liverpool.

## Estadístiques

    A partit jugat el 13 de maig de 2018
Partits i gols per club, temporada i competició :
| Club | Temporada | Lliga | Lliga | Lliga | Copa | Copa | Copa de la Lliga | Copa de la Lliga | Europa | Europa | Total | Total |
| Club | Temporada | Divisió | Partits | Gols | Partits | Gols | Partits | Gols | Partits | Gols | Partits | Gols |
| Fulham FC | 2013–14 | Premier League | 2 | 0 | 0 | 0 | 0 | 0 | — | — | 2 | 0 |
| Fulham FC | 2014–15 | Championship | 17 | 0 | 2 | 0 | 1 | 0 | — | — | 20 | 0 |
| Fulham FC | Total | Total | 19 | 0 | 2 | 0 | 1 | 0 | — | — | 22 | 0 |
| Manchester City | 2015–16 | Premier League | 1 | 0 | 0 | 0 | 2 | 0 | 0 | 0 | 3 | 0 |
| Celtic (cedit) | 2015–16 | Scottish Premiership | 11 | 6 | 2 | 0 | — | — | — | — | 13 | 6 |
| Celtic (cedit) | 2016–17 | Scottish Premiership | 32 | 9 | 4 | 0 | 2 | 0 | 9 | 2 | 47 | 11 |
| Celtic (cedit) | 2017–18 | Scottish Premiership | 8 | 0 | 1 | 0 | 3 | 0 | 3 | 1 | 15 | 1 |
| Celtic (cedit) | Total | Total | 52 | 15 | 7 | 0 | 7 | 0 | 12 | 3 | 82 | 18 |
| Girona FC | 2018–19 | Primera divisió | 0 | 0 | 0 | 0 | — | — | — | — | 0 | 0 |
| Total de la carrera | Total de la carrera | Total de la carrera | 71 | 15 | 9 | 0 | 8 | 0 | 12 | 3 | 104 | 18 |
* 1 2 Partits de la Lliga de Campions

## Palmarès
### Club

Celtic
* Lliga escocesa: 2015–16, 2016–17, 2017–18
* Copa de la Lliga escocesa: 2016–17, 2017–18
* Copa escocesa: 2016–17, 2017–18

### Internacional

Anglaterra sub-17
* Eurocopa sub-17: 2014

### Individual

* Equip ideal de l'Eurocopa sub-17: 2014
* Jugador del mes de la Lliga escocesa: abril de 2016

## Referències

* 1 2 3 4 5 «Patrick Roberts». Fulham FC. Arxivat de l'original el 18 març 2014. [Consulta: 18 març 2014].
* ↑ «Through the Ranks: Patrick Roberts». Fulham FC. Arxivat de l'original el 20 gener 2013. [Consulta: 4 agost 2014].
* ↑ «Patrick Roberts: Manchester City winger completes Celtic switch after medical». BBC Sport. BBC, 28-08-2017. [Consulta: 28 agost 2017].
* ↑ «Roberts deal delight». Fulham F.C., 14-02-2014. Arxivat de l'original el 3 maig 2014. [Consulta: 8 maig 2014].
* ↑ «The star makers: How Fulham became one of the best youth academies in the modern game». independent.co.uk. Arxivat de l'original el 19 agost 2014. [Consulta: 19 agost 2014].
* ↑ «Roberts' Pro Deal». Fulham F.C., 06-02-2014. Arxivat de l'original el 3 de maig de 2014. [Consulta: 8 maig 2014].
* ↑ «Fulham 1 – 0 Newcastle». BBC Sport, 15-03-2014. [Consulta: 18 març 2014].
* ↑ «Magath: I Hate To Lose». Fulham FC, 15-03-2014. [Consulta: 18 març 2014].
* ↑ «Man City 5 – 0 Fulham». BBC Sport. [Consulta: 22 març 2014].
* ↑ "FA Youth Cup final: Chelsea beat Fulham 7–6 on aggregate" BBC Sport. 5 de maig de 2014. Consultat el 6 de maig de 2014.
* ↑ Emons, Michael «Ipswich Town 2 – 1 Fulham». BBC Sport, 09-08-2014 [Consulta: 2 abril 2016].
* ↑ Flanagan, Aaron «Who is Patrick Roberts? Everything you need to know about the Liverpool transfer target». The Mirror, 10-11-2014 [Consulta: 2 abril 2016].
* ↑ «Fulham 0 Wolverhampton Wanderers 1». Fulham FC, 20-08-2014 [Consulta: 2 abril 2016].
* ↑ «Patrick Roberts: Manchester City sign Fulham teenager». Sky Sports, 19-07-2015 [Consulta: 19 juliol 2015].
* ↑ «Manchester City sign Fulham's Patrick Roberts to swell homegrown contingent». The Guardian, 19-07-2015. [Consulta: 22 agost 2015].
* ↑ «Manchester City vs. Real Madrid – 24 juliol 2015 – Soccerway». [Consulta: 24 juliol 2015].
* ↑ «Sunderland 1 – 4 Man City». The Guardian, 22-09-2015. [Consulta: 22 setembre 2015].
* ↑ «Tottenham Hotspur vs. Manchester City – 26 setembre 2015». [Consulta: 26 setembre 2015].
* ↑ McLaughlin, Chris «Patrick Roberts: Manchester City midfielder to join Celtic on loan». BBC Sport, 29-01-2016 [Consulta: 30 gener 2016].
* ↑ «Celtic sign Colin Kazim-Richards & Patrick Roberts, send Ciftci on loan». BBC Sport, 01-02-2016 [Consulta: 22 febrer 2016].
* ↑ «Celtic fans hail Patrick Roberts after impressive debut in youth team victory over Motherwell». Daily Record, 05-02-2016 [Consulta: 2 abril 2016].
* ↑ «Games involving Roberts, Patrick in season 2015/2016». [Consulta: 2 abril 2016].
* 1 2 «Celtic fans react on Twitter to Patrick Roberts' full debut performance». HITC [Consulta: 2 abril 2016]. Arxivat 22 de gener 2022 a Wayback Machine.
* ↑ «Celtic 3–1 Hearts: Patrick Roberts brace helps Hoops go seven points clear at top». "Daily Mail", 02-04-2016 [Consulta: 7 abril 2016].
* ↑ Pollard, Rob (6 maig 2016) «Manchester City's Patrick Roberts wins Scottish Player of the Month award». [Consulta: 8 maig 2016].
* ↑ Myson, Chris (8 maig 2016) «Celtic 3–2 Aberdeen: Roberts double seals Scottish Premiership title». [Consulta: 8 maig 2016].
* ↑ «Celtic celebrate title with 7–0 win against Motherwell». , 15-05-2016 [Consulta: 15 maig 2016].
* 1 2 «Patrick Roberts happy to swerve England duty for tilt at Europe with Celtic». , 21-07-2016 [Consulta: 21 juliol 2016].
* ↑ «Manchester City 1–1 Celtic», 06-12-2016.
* ↑ «Delight as Patrick Roberts rejoins Celtic on loan». Celtic, 28-08-2017.
* ↑ «Celtic winger Patrick Roberts refreshed ahead of season finale». SKy Sports, 27-03-2018 [Consulta: 5 abril 2018].
* ↑ «Patrick Roberts, talent ofensiu per a Eusebio». Diari de Girona. [Consulta: 15 agost 2018].
* ↑ «Patrick Roberts». The Football Association. Arxivat de l'original el 6 de maig 2014. [Consulta: 18 març 2014].
* 1 2 http://www.uefa.com/under17/season=2014/technical-report/tr-under17-2014.pdf
* ↑ The Football Association. «Three sub-17 Euro winners make step up to England sub-19s». thefa.com.
* ↑ «Patrick Roberts passes up sub-20 World Cup spot to stay at Celtic». BBC Sport. BBC, 05-05-2017. [Consulta: 5 maig 2017].
* ↑ Nick Akerman. «Liverpool». Bleacher Report.
* 1 2 3 «Patrick Roberts Profile». Soccerbase.com. Arxivat de l'original el 12 d'agost 2018. [Consulta: 13 maig 2018].
* ↑ «Partits jugats per Patrick Roberts la temporada 2013/2014». Centurycomm. [Consulta: 18 març 2014].
* ↑ «Partits jugats per Patrick Roberts la temporada 2014/2015». Centurycomm. [Consulta: 27 maig 2015].
* 1 2 «Partits jugats per Patrick Roberts la temporada 2015/2016». Centurycomm. [Consulta: 2 abril 2016].
* ↑ «Partits jugats per Patrick Roberts la temporada 2016/2017». Centurycomm. [Consulta: 30 agost 2016].
* ↑ «Partits jugats per Patrick Roberts la temporada 2017/2018». Centurycomm. [Consulta: 17 setembre 2017].
* ↑ «Celtic celebrate fifth straight Scottish title with thumping win over Motherwell». Eurosport, 15-05-2016. [Consulta: 5 desembre 2016].
* ↑ English, Tom. «Aberdeen 0–3 Celtic». BBC, 27-11-2016. [Consulta: 5 desembre 2016].
* ↑ «Motherwell 0 - 2 Celtic». BBC Sport. BBC, 26-11-2017. [Consulta: 26 novembre 2017].
* ↑ Kell, Tom. «England beat Dutch on penalties to take title». UEFA, 21-05-2014. [Consulta: 5 desembre 2016].
* ↑ Sutherland, Patrick (6 maig 2016). «Celtic's Patrick Roberts would prefer club over country». [Consulta: 9 maig 2016].

## Enllaços externs

* Perfil del jugador Arxivat 2016-06-20 a Wayback Machine. al web oficial del Manchester City
* Dades estadístiques sobre Patrick Roberts a soccerbase.com